Document ID: /roh_data/filtered/fineweb-2-filterrobots_roh.jsonl.gz/52550

Las plievgiadas dal mardi e la mesemna da l'emna passada han mess en malura differentas parts da la via dal Pass dal Spleia. Uss èn ils lavurants vid reparar ils donns. Tenor Gion Dosch da l'Uffizi da construcziun bassa s'avanzian las lavurs bain ed ins quinta da puspè avrir la via dal pass ils 7 da fanadur.
Crap da stgarpitsch: punt sur il Hüscherabach
Ina visita sin il lieu mussa quai ch'il chantun aveva gia punctuà en si'infurmaziun a las medias: La punt sur il Hüscherabach gist si sur la vischnanca da Spleia è vegnida donnegiada fermamain.
Cun quai che l'aua ha maglià vi dal fundament da la punt na saja quella pli segira. Il traffic duai manar sur ina punt provisorica:
Radund 10 auters lieus donnegiads
En pli sajan diversas passaschas dal pass vegnidas inundadas cun glitta e glera u magliadas ora – en tut haja quai dà var diesch ulteriurs eveniments, scriva il chantun. Las lavurs per metter ad ir puspè il traject sajan difficilas, s'avanzian dentant bain.
RR actualitad 17:20